नोबल पुरस्कार की गरिमा को बनाए रखने के प्रयास जारी है और इसी को देखते हुए नोबल फाउण्डेशन ने स्वीडिश अकादमी को साहित्य के नोबल पुरस्कार चयन के अधिकार को छीनने जैसे कठोर कदम उठाने की चेतावनी देते हुए समय रहते ठोस कदम उठाने को कह दिया है। हांलाकि स्वीडिश अकादमी ने भी सुधार की दिशा में कदम बढ़ा दिए हैं। दरअसल इस साल के साहित्य का नोबल पुरस्कार महिला उत्पीड़न के खिलाफ चल रहे मीटू अभियान की भेंट चढ़ा है। हांलाकि इस बात की तारीफ की जानी चाहिए कि महिला अस्मिता को लेकर चलाए जा रहे मीटू अभियान ने समाज के खोखलापने को उघाड़ कर रख दिया है। मजे की बात यह है कि इस अभियान की बदौलत राजनीतिज्ञ, हॉलीबुड ही नहीं समाज के सभी वर्गों में जड़ जमाए महिला उत्पीड़क सार्वजनिक रुप से नंगे होने लगे हैं।